घोड़े उप्पर कुन आया होग? इऐ सोचदे सोचदे ओ झगड़ा छोड़ियै बाहर निकले तां दिखदे केह् न जे पंज छे पल्लव सैनक। ओ किश त्रबकी जन गे तां जे सैनकें दा मुखियै पोन्नन गी आखन लगा-चक्करवर्ती नै तुगी झटपट फगड़ियै लई आनने दा हुकम दित्ता ऐ। जे ते आपूं टुरी पवें तां खरा नईं तां हथकड़ी पाईयै लई चलचै। पोन्नन नै बड़े घाबरे दे वल्ली पासै दिक्खेया। वल्ली नै बड़ी निडरता कन्ने मुखिये गी आखेया--"ए चोल देश ऐ। इत्थे लोक अदब कायदे गी नईं भुलदे। पर इयां से’ई हुन्दा ऐ जे थुआड़े मुलका च अदव कायदे नां दी कोई चीज नेईं ऐ।"